גלית דהן קרליבך

גלית דהן קרליבך (נולדה ב-28 בפברואר 1981) היא סופרת, משוררת ופובליציסטית, כלת פרס היצירה לסופרים עבריים לשנת תשע"ד. זוכת מלגת קרן פולברייט להשתתפות בתוכנית הכתיבה הבינלאומית באיווה לשנת 2016.

 ביוגרפיה 
דהן קרליבך נולדה בשדרות וגדלה בה, באשדוד ובירושלים. למדה תסריטאות ותקשורת בבית הספר לקולנוע ולטלווויזיה - מעלה. סיפורים קצרים, מסות, מאמרים, ביקורות ספרות ושירה מפרי עטה התפרסמו באתר האינטרנט "ynet", בעיתונים "הארץ", "פנים", "מעריב" ו"מאזניים", בכתב העת הפמיניסטי-אמריקני לילית (Lilith), ובמגזין היהודי-אמריקאי "טאבלט".

בשנת 2010 ראה אור ספרה הראשון "אחותי כלה והגן נעול", שזכה לשבחי הביקורת.

בשנת 2013 יצא ספר הפנטסיה לנוער "ערפילאה", שזיכה אותה בפרס אקו"ם ובמועמדות לפרס גפן של "האגודה למדע בדיוני ולפנטסיה".

בשנת 2014 ראה אור הרומן "קצה". באותה שנה זכתה בפרס היצירה לסופרים עבריים.

כתבה במשך ארבע שנים את הטור ההומוריסטי "מטיילים", שבמוסף דיוקן של העיתון "מקור ראשון". היא מפרסמת טורי דעות וביקורות ספרים בבמות שונות, מרצה ומנחה סדנאות כתיבה.

בשנת 2017 השתתפה בתוכנית הכתיבה הבינלאומית בשנחאי.

בשנת 2018 השתתפה בתוכנית לנשים יוצרות באליקנטה, ספרד.
ממוזער

מלגות, פרסים והוקרה
 הסיפור "טבבויה אימפטיגינוסה" זכה במקום שני בפרס אגדתא מטעם ynet (2008).
 הסיפור "מכונת האנטי-אייג'ינג של טוטו" זכה במקום שני בפרס עינת (2011). הסיפור נרכש על ידי הוצאת Hadley Rille Books כדי להיכלל באנתולוגיה לסיפורי פנטסיה.
 זכתה במלגת פרדס לסופרים צעירים (2013–2014) מטעם הספרייה הלאומית על ספרה "אחותי כלה והגן נעול". מתוך נימוקי הוועדה:

 על הספר "ערפילאה" זכתה בפרס אקו"ם לעידוד פרסום היצירה לספרות ילדים ונוער לשנת 2013.
 זכתה בפרס היצירה לסופרים עבריים לשנת תשע"ד. מתוך הנימוקים:

 הסיפור "לינבר" פורסם באנתולוגיה בגרמניה ובישראל וזכה בתחרות הסיפור הקצר של עיתון "ברלין היום" (2015).
 זכתה במלגת פולברייט להשתתפות בתוכנית הכתיבה הבינלאומית של אוניברסיטת איווה בארצות הברית (2016).
 ספרה "סוּפה של אליס" נבחר לרשימה הארוכה של פרס ספיר לספרות (2017).
ספרה "זאת אני, איווה" קיבל ציון לשבח מטעם ועדת פרס ברנר (2018).
ספרה "זאת אני, איווה" זכה במענק תרגום "קרן עם הספר" (2020).
ספרה "סופה של אליס" היה מועמד לפרס ע"ש ז'קלין כהנוב (2021).
זכתה במלגת כתיבה לטירת ויפרסדורף בגרמניה מטעם מכון גתה (2024).
פרס אהרון אשמן ליצירה בעילום שם על "לא רואים עליה" (2025).
ספריה
 אחותי כלה והגן נעול, רומן (זמורה ביתן 2010)
 עיר רפאים, נובלה, (בוקסילה 2013, ספר דיגיטלי)
 קצה, רומן (זמורה ביתן 2014)
סוּפה של אליס, רומן (זמורה ביתן 2017)
זאת אני, איווה, נובלה (גרף 2018)
 מזל יתומה, רומן (אחוזת בית ספרים 2023)

ספרים לנוער:
 ערפילאה, ספר פנטסיה (זמורה ביתן 2013)
 שובו של פי־עשר, ספר שני בסדרת ערפילאה (זמורה ביתן 2015)

 קישורים חיצוניים 













 ראיון מצולם ביריד הסופרים הבינלאומי, באתר YouTube 
 כאן לא מכניסים אורחים, באתר YouTube 
 חדר קריאה - גלית דהן קרליבך פוגשת את העורכת נעה מנהיים, באתר YouTube 
 ערוץ הכנסת - סכנת כתות, 10.9.14, באתר YouTube 

 אין לו אלוהים, בפודקאסט של רוגל אלפר


מכּתביה
 פֶּרֶק מִסֵּפֶר:

  פרק מהספר "קצה"

 שדרות מקונדו, באתר הסתדרות המורים, קיץ 2008



 קומוניקט נאום האושר, 2015, הפעם הראשונה שחומר שלה מופיע במוסף לתרבות וספרות של "הארץ"







 ארץ כל מסכיה (שבחי הבדידות), באתר אלכסון, 4 בספטמבר 2018




 נפוליאון מוצאת אהבה, סיפור קצר באתר "עברית", מאי 2024
 כשמישהו מנסה לגנוב לך את הנשמה, סיפור קצר באתר "עברית", ספטמבר 2024
 מגניפיקט, סיפור קצר באתר "עברית", ינואר 2024

על כתביה:





 תמר משמר, בשם האב, במוסף הספרות של ידיעות, 17 בפברואר 2023
 מרדכי קטן, ביקורת בכתב העת "מעלה", יולי 2024

הערות שוליים

קטגוריה:סופרות ישראליות
קטגוריה:סופרים ישראלים
קטגוריה:פובליציסטיות ישראליות
קטגוריה:פובליציסטים ישראלים
קטגוריה:זוכות פרס היצירה לסופרים ומשוררים
קטגוריה:זוכי פרס היצירה לסופרים ומשוררים
קטגוריה:בוגרות תוכנית פולברייט ישראליות
קטגוריה:סופרי מדע בדיוני ישראלים
קטגוריה:זוכי פרס עינת
קטגוריה:זוכי מלגת פרדס
קטגוריה:ישראליות שנולדו ב-1981
קטגוריה:ישראלים שנולדו ב-1981